ജൂലി ബിനു

മലയാളനാടക അഭിനേത്രിയാണ് ജൂലി ബിനു. 

തൊടുപുഴ സ്വദേശിനിയാണ് ജൂലി. നാട്ടിലെ ചെറിയ നാടകസമിതിയിൽ ഡി. മുക്കൻ സംവിധാനം ചെയ്ത നാടകത്തിലൂടെ ആദ്യമായി വേദിയിലെത്തി. പൂഞ്ഞാർ നവധാരയുടെ തീരം കാശ്മീരം എന്ന നാടകത്തിലൂടെ പ്രഫഷണൽ നാടകവേദിയിൽ സജീവമായി.

വൈക്കം ആറാട്ടുകുളങ്ങരയിൽ നാടകകലാകാരനായ ബിനുവാണ് ഭർത്താവ്. ഏകമകൻ അമൽ ബിനു.

പുരസ്കാരങ്ങൾ
മുപ്പതോളം പ്രാദേശിക അവാർഡുകൾ ജൂലിക്ക് ലഭിച്ചിട്ടുണ്ട്. പാലാ കമ്മ്യൂണിക്കേഷന്റെ മധുരനൊമ്പരപ്പൊട്ട് എന്ന നാടകത്തിലെ അഭിനയത്തിന് 2016-ലെ പ്രൊഫഷണൽ നാടക മത്സരത്തിൽ മികച്ചനടിക്കുള്ള കേരള സംഗീതനാടക അക്കാദമിയുടെ പുരസ്കാരം ലഭിച്ചു.

അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ